CELEX: 62017CA0699
Language: el
Date: 2019-04-04 00:00:00
Title: Υπόθεση C-699/17: Απόφαση του Δικαστηρίου (ένατο τμήμα) της 4ης Απριλίου 2019 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — ένδικη διαδικασία που κίνησε η Allianz Vorsorgekasse AG (Προδικαστική παραπομπή — Δημόσιες συμβάσεις — Σύναψη συμβάσεων ασφάλισης σε επαγγελματικό ασφαλιστικό ταμείο επιφορτισμένο με τη διαχείριση των εισφορών επαγγελματικής αλληλεγγύης — Απαιτούμενη συμφωνία των εργαζομένων ή των εκπροσώπων τους για τη σύναψη της σύμβασης — Οδηγία 2014/24/ΕΕ — Άρθρα 49 και 56 ΣΛΕΕ — Αρχές της ίσης μεταχείρισης και της απαγόρευσης των διακρίσεων — Υποχρέωση διαφάνειας)

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/11
            
         
      Απόφαση του Δικαστηρίου (ένατο τμήμα) της 4ης Απριλίου 2019 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — ένδικη διαδικασία που κίνησε η Allianz Vorsorgekasse AG
      (Υπόθεση C-699/17) (1)
      
      (Προδικαστική παραπομπή - Δημόσιες συμβάσεις - Σύναψη συμβάσεων ασφάλισης σε επαγγελματικό ασφαλιστικό ταμείο επιφορτισμένο με τη διαχείριση των εισφορών επαγγελματικής αλληλεγγύης - Απαιτούμενη συμφωνία των εργαζομένων ή των εκπροσώπων τους για τη σύναψη της σύμβασης - Οδηγία 2014/24/ΕΕ - Άρθρα 49 και 56 ΣΛΕΕ - Αρχές της ίσης μεταχείρισης και της απαγόρευσης των διακρίσεων - Υποχρέωση διαφάνειας)
      (2019/C 206/12)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgerichtshof
      
         Διάδικοι στην υπόθεση της κύριας δίκης
      
      Allianz Vorsorgekasse AG
      παρισταμένων των
      Bundestheater-Holding GmbH, Burgtheater GmbH, Wiener Staatsoper GmbH, Volksoper Wien GmbH, ART for ART Theaterservice GmbH, fair-finance Vorsorgekasse AG
      
         Διατακτικό
      
      Τα άρθρα 49 και 56 ΣΛΕΕ, οι αρχές της ίσης μεταχείρισης και της απαγόρευσης των διακρίσεων, καθώς και η υποχρέωση διαφάνειας έχουν την έννοια ότι εφαρμόζονται στη σύναψη σύμβασης ασφάλισης μεταξύ εργοδότη, που είναι οργανισμός δημοσίου δικαίου, και επαγγελματικού ασφαλιστικού ταμείου, με σκοπό τη διαχείριση και την επένδυση των ασφαλιστικών εισφορών που προορίζονται για τη χρηματοδότηση των αποζημιώσεων λόγω αποχωρήσεως οι οποίες καταβάλλονται στους μισθωτούς του εργοδότη αυτού, μολονότι για τη σύναψη μιας τέτοιας σύμβασης δεν αρκεί μόνη η βούληση του εν λόγω εργοδότη, αλλά απαιτείται η συναίνεση είτε του προσωπικού είτε του συμβουλίου εργαζομένων.
      
         (1)  ΕΕ C 104 της 19.3.2018.